3. Behov for målrettede EU-beredskabsforanstaltninger i et "no-deal"-scenarie

Kommissionen mener, at der er behov for "beredskabsforanstaltninger" på disse tre områder.

Hvis der ikke findes en gældende aftale den 1. januar 2021, vil EU's og UK's fiskerfartøjer desuden ikke være garanteret adgang til hinandens farvande til trods for, at fiskeriet har stor betydning for kystsamfundenes økonomiske eksistensgrundlag, og at der er behov for at sikre et bæredygtigt fiskeri.

I luftfartssektoren findes der dog ikke en sådan international backupløsning, og inden for vejtransporten er backupløsningen med tilladelser inden for rammerne af Det Internationale Transportforum klart utilstrækkelig med hensyn til Det Forenede Kongerige. Dette vil skabe uhåndterlige forstyrrelser og udgøre en alvorlig trussel mod Unionens interesser.

EU vil fortsætte forhandlingerne med Det Forenede Kongerige, idet Unionen fortsat har et overordnet mål om at opnå et ambitiøst, bredt, dybt og fleksibelt partnerskab med Det Forenede Kongerige, dog med vigtige betingelser med hensyn til lige konkurrencevilkår og forvaltning. Eftersom overgangsperioden meget snart udløber, er der dog ikke nogen garanti for, at en sådan aftale vil træde i kraft den 1. januar 2021, hvilket vil føre til en periode uden nogen aftale. Denne meddelelse og de beredskabsforanstaltninger, der præsenteres i dag, skal dække en sådan periode. Derfor vil de foreslåede beredskabsforanstaltninger, med undtagelse af forordningen om luftfartssikkerhed, automatisk ophøre, når der træder en aftale i kraft, eller efter en bestemt periode, hvis der ikke opnås en aftale (6 måneder hvad angår luftfartstjenester og vejrelaterede foranstaltninger og 1 år hvad angår fiskeriet og relaterede foranstaltninger).

Selv om overgangsperioden snart udløber, er der i dag stadig stor uvished om resultatet af forhandlingerne mellem EU og Det Forenede Kongerige om en aftale om et fremtidigt partnerskab mellem EU og UK. Kommissionen vil fortsat gøre sit yderste for at afslutte forhandlingerne med en aftale, der beskytter EU's interesser.

·andre ordninger, der er nødvendige for at sikre Det Forenede Kongeriges velordnede udtræden, herunder bl.a.:

·tæt samarbejde mellem Spanien og Det Forenede Kongerige for så vidt angår Gibraltar med henblik på at gennemføre udtrædelsesaftalens bestemmelser om borgerrettigheder og administrativt samarbejde mellem de kompetente myndigheder på en række politikområder (Protokol om Gibraltar), som ophører med at finde anvendelse ved overgangsperiodens udløb, bortset fra den første artikel om borgerrettigheder)

·en finansiel opgørelse, som sikrer, at Det Forenede Kongerige og Unionen opfylder alle de finansielle forpligtelser, der er indgået, mens Det Forenede Kongerige var medlem. Denne opgørelse sikrer også, at EU-projekter og -programmer under den nuværende flerårige finansielle ramme (2014-2020) finansieres som fastlagt indtil deres afslutning, hvilket skaber sikkerhed for alle dem, der er omfattet af EU-programmer, herunder modtagere i UK

I sin meddelelse om forberedelserne til udløbet af overgangsperioden mellem Den Europæiske Union og Det Forenede Kongerige af 9. juli 2020 gentog Kommissionen nødvendigheden af, at de offentlige myndigheder, erhvervslivet og borgerne træffer alle nødvendige foranstaltninger for at forberede sig til de ændringer, der vil være den undgåelige konsekvens af Det Forenede Kongeriges beslutninger, selv om der vedtages en aftale om et fremtidigt partnerskab.

Kommissionen har desuden offentliggjort 89 sektorspecifikke meddelelser med detaljerede oplysninger om, hvilke ændringer der kan forventes, og de forberedelser, myndighederne, erhvervslivet og borgerne er nødt til at træffe. De omfatter meddelelser om handel med fødevarer, forbruger- og industriprodukter samt tjenesteydelser, moms, ophavsret og intellektuel ejendomsret, civilret, selskabsret og told.

Kommissionens tjenestegrene har siden juli afholdt bilaterale møder med alle 27 medlemsstater for sammen med hver af de nationale forvaltninger at gøre status over forberedelserne. Den overordnede konklusion er, at medlemsstaternes forvaltninger er godt forberedt til de uundgåelige ændringer, der vil ske pr. 1. januar 2021. Ikke desto mindre er der stadig behov for at gøre en yderligere indsats med hensyn til at øge opmærksomheden blandt navnlig små og mellemstore virksomheder, der er eksponeret over for Det Forenede Kongerige, og som muligvis stadig ikke er fuldt bekendt med alle procedurerne for handel med tredjelande.

Derfor har Kommissionen gennem de seneste måneder lanceret en række bevidstgørelseskampagner og styrket sit opsøgende arbejde over for interessenter. Den har også sørget for kurser og vejledning om "brexitparathed" til medlemsstaternes forvaltninger, og den vil fortsætte med at arrangere sektorspecifikke seminarer med alle medlemsstaterne på teknisk plan med henblik på at finjustere gennemførelsen af beredskabsforanstaltninger, navnlig inden for grænsekontrol af personer og varer.

Bilagene til denne meddelelse indeholder nærmere oplysninger om disse tiltag, herunder en fuldstændig liste over forberedelsesmeddelelserne og en oversigt over de vigtigste områder, hvos Kommissionen gør et opsøgende arbejde over for interessenter.

Det skal desuden bemærkes, at EU og Det Forenede Kongerige i præamblen til protokollen om Irland og Nordirland har tilkendegivet et løfte om også at videreføre PEACE+-programmerne i fremtiden. Eftersom det er et europæisk territorialt samarbejdsprogram (ETC), kan der vedtages en finansieringsaftale, som giver mulighed for at videreføre PEACE+, selv i en "no-deal"-situation, på linje med andre tredjelandes deltagelse i ETC-programmer. Kommissionen vil fortsætte drøftelserne med henblik på at få en sådan finansieringsaftale på plads under alle scenarier.

3. Behov for målrettede EU-beredskabsforanstaltninger i et "no-deal"-scenarie

Overgangsperiodens udløbsdato nærmer sig med hastige skridt, og det er fortsat uvist, om der vil findes en gældende aftale om et fremtidigt EU-UK-partnerskab pr. 1. januar 2021. Skulle der ikke være indgået en aftale pr. denne dato, agter Kommissionen fortsat at stå til rådighed med henblik på at fortsætte forhandlingerne om et nyt partnerskab i 2021. Imidlertid er der med al tydelighed behov for et begrænset antal målrettede foranstaltninger, som vil gælde, indtil en sådan fremtidig ordning er på plads, og som vil beskytte EU's interesser.

Kommissionen foreslår et begrænset antal målrettede beredskabsforanstaltninger med henblik på at være fuldt forberedt på et "no-deal"-scenarie. Beredskabsforanstaltningerne bygger på følgende ledende principper:

a. Beredskabsforanstaltninger kan ikke sikre kontinuitet eller give de samme fordele, der gælder ved EU-medlemsskab eller i overgangsperioden. De kan heller ikke sikre lige så gunstige forhold, som en partnerskabsaftale ville. Derfor kan beredskabsforanstaltningerne helt principielt ikke gå videre, end hvad EU har tilbudt Det Forenede Kongerige i udkastet til aftalen om det nye partnerskab mellem Den Europæiske Union og Det Forenede Kongerige, som blev offentliggjort den 18. marts 2020.

b. Beredskabsforanstaltninger bør tage særligt sigte på at forhindre eller afbøde uforholdsmæssigt store forstyrrelser som følge af et "no-deal"-scenarie, og de bør alene gøre dette, når disse forstyrrelser ikke kan afhjælpes gennem eksisterende nationale eller multilaterale aftaler eller passende forberedelsestiltag. Beredskabsforanstaltninger bør på ingen måde søge at kompensere økonomiske aktører for ikke at have truffet de fornødne forholdsregler.

c. Beredeskabsforanstaltninger bør udgøre en overgangsløsning, der finder anvendelse, så længe forhandlingerne om et fremtidigt partnerskab pågår, og ikke søge at afbøde de negative følger af brexit på vedvarende vis. De bør være af midlertidig karakter, således at de ikke træder i stedet for en langsigtet aftale.

d. I overensstemmelse med nærhedsprincippet skal der alene træffes beredskabsforanstaltninger, når det er absolut nødvendigt at handle på EU-niveau for at beskytte Unionens interesser og forhindre forstyrrelser eller fragmentering af det indre marked, og når der ikke kan opnås et tilsvarende resultat gennem handling fra medlemsstaternes side.

e. Beredskabsforanstaltninger er i sagens natur ensidige foranstaltninger, der træffes for at beskytte Unionens interesser. I nogle tilfælde kan anvendelsen heraf imidlertid være afhængig af en gengældelseshandling fra Det Forenede Kongeriges side.

f. Deres territoriale anvendelsesområde omfatter ikke Gibraltar.